આપણા કવિઓએ એક પંક્તિ માં લખ્યું છે કે બહુ મથે માનવી ત્યારે વીઘો માંડ પવાય, પણ મારો રઘુવીર રીઝે રાઝડા તો આ નવખંડ લીલો થાય અર્થાત માણસ ગમે તેટલા પ્રયત્નો કરે તો પણ માંડ એકાદ ખેતરમાં પાણી પાઈ શકે પરંતુ જો કુદરત રાજી થાય તો આખી ધરતી લીલીછમ થઈ જાય, આવી કઈક પરિસ્થિતિ હાલ ગોહિલવાડની ધરતીની છે,  ત્યારે હાલ ભાવનગર જીલ્લાના મોટાભાગના વિસ્તારના ધરતીપુત્રો રઘુવીર રીઝે તેની રાહ જોઇને બેઠા છે.